Visuddhimagga

Visuddhimagga (pali; singalesisk: විසුද්ධිමග්ග), eller renhetens vei, er en oppsummering av den buddhistiske skolen theravādas praksis og av abhidhamma pitaka. Teksten ble skrevet av Buddhaghosa på Sri Lanka omkring det 5. århundre e.Kr. Det er en manual som sammenfatter og systematiserer forståelsen og tolkningen av den buddhistiske veien blant de eldre på det store klosteret i Anuradhapura på Sri Lanka.

Vishuddhimagga betraktes som den viktigste Theravāda-teksten utenfor Palikanonen. Den er beskrevet som et «knutepunkt for en komplett og sammenhengende metode for en eksegese til Tipitaka», men har også blitt kritisert for sine ikke-kanoniske sideveier og dens fortolkning av buddhismens meditasjon.

Referanser

Theravāda